Conferința „Omul iconic: întâlnire între medicină si spiritualitatea filocalică”, la FTOUB a UB

Centrul de dialog și cercetare în teologie, filosofie și știință al Facultății de Teologie Ortodoxă „Justinian Patriarhul” a Universității din București invită membrii comunității academice a UB să participe la conferința cu titlul „Omul iconic: întâlnire între medicină si spiritualitatea filocalică”.

Evenimentul va avea loc loc luni, 8 mai, începând cu ora 18:30, în Amfiteatrul „I.G. Coman” al FTOUB (Strada Sfânta Ecaterina, nr. 2-4, sector 4).

Conferința va fi susținută de prof. univ. dr. Miron Alexandru Bogdan, cadru didactic la Universitatea de Medicină și Farmacie „Carol Davila” din București, și conf. univ. dr. Adrian Lemeni, director al Școlii Doctorale a FTOUB.

Profilul academic al prof. univ. dr. Miron Alexandru Bogdan poate fi consultat aici, iar al conf. univ. dr. Adrian Lemeni, aici. 
Posterul evenimentului poate fi accesat pe  site-ul FTOUB. 

Facultatea de Teologie Ortodoxă „Justinian Patriarhul” funcţionează în cadrul Universităţii din Bucureşti şi se află sub o dublă subordonare, a Bisericii şi a Ministerului Educaţiei Naționale.
